Artista Kino Cabral envia es mensage na DYPK. È si resposta pa es > ultimu publikason di Ticai (Joao Pereira), undi ki em nome de CMSC Ticai konta si verson sobre atuason ki Kino ka faze na ultimu Festival Nha Santa Catarina.
Kino skrebi:
“RESPOSTA DE KINO CABRAL A MINTIRAS DE TIKAI E CÁMARA DE SANTA CATARINA 01-01-2016
Bom dia e boa noite Caboverdianos na tudu parti di mundo.
Antes de tudu n’ta spera ma nhos tudu entra es ano 2016 na paz, saude e alegria.
Ami n’sta ben fala Criolo kin ta dumina midjor ki Portugues
Pa certo pessoas ki ka sabi Kel video kin ten feito volta de un semana atraz,
é pan desclarece povos ma ka foi nha culpa kin ka atua na festival de Santa Catarina.
Tikai ki da splikason prumeru na telivizon national de Cabo Verde,
é tenta sujan nha nomi na telivizon pa cámara de Assomada fika limpo.
Tikai como um homen e variador de Cámara Santa Catarina n’ta speraba ma mas un vez é ka ta contaba nhos mintira.
Ami é un artista professional n’ta cumpri nha dever, acordo e cumprimissiu kin ten tomadu.
Sin ten acordo de horario cumbinadu nunca n’ta ben tchoma na kel dia de show,
pan pidi pa pon mas cedu, i ku isigencia ma si ka pon na horario mas cedo kin ben pidi kel dia pa pon, man ka ta atua.
Isso é so un criança ki podia fazeba isso, ami é homi di nha responsabilidadi, sempri n’foi i n’ta continua.
2011 n’atua na Assomada, n’kanta te sol sai n’ka isigi nada de horario.
Pamodi n’toma cumprimiciu ku Cámara ke mi ki ta fitchaba festival.
Es ano n’ka kria i n’ka tinha possibilidadi, por isso ki nu entra un acordo ma nha atuason ta serba 02:00 horas.
Ka ta fazi sentido diferensa de 1 hora pan ben ixigi e pan ka atua mas.
Isso é poca vergonha Tikai, n’speraba mas verdade e honestidade di bu ladu e Cámara
Linhador de palco flan mas cedo kin podia subia palco é so dipos de 05:00 hora de madrugada sem horario certo.
Pa mi é impossivel de negocia ku es na kel momento, staba fora de kiston, kel situason di cumprimisiu kin tinha ao seguinte,
regra e humanidade.
Banda de Dabs ki ficaba pa acumpanhan, pessoas ki staba la sabi ki hora ki banda de Dabs subi palco
Isso é maior prova ma 03:00 hora é grande mintira ki Tikai fla mes garantin man ta subiba palco.
si algun pessoa ten duvida ma djan custuma ixigi horario antis de u ki foi acordado, nhos imforma na outro Cámaras ou organizasons ki djan participa na ses eventos.
Isso ta prova ao publico mas um vez modi ki nhos de Camara de Assomada ta n’gana pessoas i ta conta mintiras.
Festival de Cova figueira na Fogo é um zona mas pobre ki assomada mas es dan tratamento professional
Es receben ku brasu abertu, nhos de Cámara divia fazeba isso també pa mi ke di Assomada,
Em vez di tenta pon ku stress kel noite ki ka tinha nicissidadi.
Um qualquer Atuason kin toma cumprimisiu n’ta tomal ku ruspetu i considerason sima un qualquer outros.
Cumprimisiu ki min toma na Fogo é ka foi sukundido, i nen na ultimo horas sima Tikai fla nhos, é foi claro i anticipado.
Desde de Hollanda Tikai dja nu falaba de kel situason li claro.
Cámara de Assomada mesmo kes sabia 1 semana antis man tinha outro cumprimisiu, i ses ka staba dacordo es divia flaba mi mes cre nha exclusividade so pa es anticipado.
I na kel caso la n’ta tomaba dicison ki scolha ta serba Fogo pamodi Fogo ka mostra nenhun isigencia de exclusividade.
Mas u ki Cámara mostran na ultimo hora ma fogo ka ta interesas, i es fazen armadilha pes blokian pan ka bai fogo.
N’ta fla isso pamodi un evento ki fica pa aranka 22:00 horas i volta de 20:00 hora es ta flan ma nha atuason ta seria so dipos de 05:00 hora sen horario certo.
Isso mesmo ke falta de ruspetu.
Ami nen n’ka kria tchigaba na kel assunto di dinhero li publicamenti pamodi n’ta atcha me falta de professionalismo de bo Tikai i camara.
Ago n’ten grandi duvida si nhos ten gastado tudu kel valor ki dja nhos publica ku mi, agora n’ta pidi pa nhos binha ku transparencia claro, canto ki nhos pagan i kes outro gastos di hotel, viagem, alimentason e banda so Kino pa cumpanhan etc…
Pamodi na uns certo pessoas podi intendi i pensa man recebi kel valor de 800 contos.
Nes caso li mesmo ki nhos gastaba 1 milion euro ku mi é nhos ki cumpra kel situason.
Abó Tikai como variador de um Cámara, tudo processo di inicio até fin bu trata ku mi direto, bu ka podia pon na ultimo horas antis di evento cumesa,
pan bai trata horario di subi palco cu nhos lihador de palco, ki fala ku mi ku un altitudi comandanti i sen ruspetu pa mi.
Equanto ki cria tudu kel situason li nhos flan mé improvisason ( mudansa de Artistas em ordem) ki nhos tive.
Pamodi ke mi ki ten ki pagaba pa kel improvisason ki entra la kin ka ten nada aver?
Sima n’reagi na comentario de Presidente de Cámara ke fazen, n’ta torna repiti, sima nhos desclarece ma nhos como um cámara ben organizadu e pagador de ses contas.
Nhos é unico camara ki djan bai ban ba toca pa nhos, ano passado e es ano, kin ka ta odja nen un pessoa de organizason ou pessoa encaregado
pa contra ku artista na europorto.
Sempri n’ten ki panha un taxi pan paga de nha bolso pa leban pa Hotel ( VISTA na Achada Santo Antonio) ki nhos teni divida la desde ano passado ki nhos ka paga inda.
Anu passado n’ka canta mas nhos pagan sim, pamodi n’cumpri tudo processo kin debia cumpri,
Viagems, ensaios etc… n’fika ku sono na Hotel ta spera te madrugada pan fazia atuason mas pamodi tchuba ka foi adiantado.
Ka nhos kunfundi, ka foi de Graça nau é nha direito, nogocio é si ki ta funciona.
Sin ca baba pa Santa Catarina n’podia staba na outro citio ta fazeba nha atuason
Kela ke nha trabadju.
Nhos tive patrocinios pessoas paga ses entrada, festival foi parado dipos ki tudu pessoas dja entraba
Culpa ka foi di meu.
Es ano n’bai cabo verde desde de dia 18 n’ka bai passia ou pa feria nau, n’bai pan bai enasia ku grupo de la
Pa acumpanhan na nhos festival.
Porcausa de facilidades de nogocio kin da nhos
Nunca nhos obi di nha boca ma es ano n’ta baba pa Assomada canta de graça, kela é nhos ki poi na ideia.
Mesmo Tikai flan ma kel cachet kin pidi me di gratifikason, pamodi nhas colegas ki tive na omesmo situason,
Mes pidi dublo cachet kes pidiba ano passadu.
Pan Aranka de Hollanda pa Cabo Verde n’ten uns certos despezas kin ta fazi por exemplo Vistuarios, Transportes alimentason horas de viagem etc…
Pa ser claro n’foi pagado pa Cámara de Assomada un vez ano passado.
Es ano n’ka tive de recebi
Tikai desde de inicio Telivizon bo ki fala sobre mi e gossi ultimo splikason també,
foto e nome é de Tikai ki sta em frenti n’ka odja nomi di nenhun outro pessoa
Portanto pa mi é abo ki sta en frenti de tudo.
Dja nhos fala bunito ma nhos ten ruspeito e reconhecimento de Kino cabral na nivel de si trabadjos,
Mas n’ka ta acredita e n’ka ta reconheci isso de bu ladu nenhun Tikai,
por exemplo sima kel noite mi ki toma iniciativo de contacta ku nhos
pa nhos ka mudan de horario ki nu tive acordo pamodi ma mi n’ben de Hollanda pan fazi nha atuason na Assomada,
man cria mesmo atuaba la.
Felizmenti tudu kes menssagem ainda n’tenel na nha telemovel como un prova ma ka foi mi ki ka cria.
I nhos ta fla ma inda porta sta aberto pa mi la enquanto hos tratan mariadu sen ruspeitu e tenta blokian pan ka bai fogo
Pamodi bu ka pensa un bocadinho so pa kes povos de Santa catarina bu ruspeta nos acordo
i bu cumpria kel horario e ordem de artistas ki staba planeadu pa subiba palco?
Pessoas keli é un facto kin sta ben deixa nhos sabi.
Enquanto Francisco Tavares ku Tikai sta na Cámara de assomada,
é pena i duedu mas ka nhos conta ku nha apresensa na nenhun tipo de eventos kes organiza ou es da orde pa organiza.
Ka nhos ben fazi gossi li modi ki nhos ke victima
Pamodi nhos ka para un bocadinho pa nhos pensa i analiza pa kel injustiça ki nhos ata fazeba na kel momento?
Tran de nha horario kin staba planeadu poi outro artista na nha lugar.
Victimas de tudu es caso li é mi i pessoas ki paga bes bai odjan ta canta kel noite.
Maiores comprimento musical e un abrasu de Sempri Simplis Sabi
Kino Cabral”
kea_Latn lug_Latn glg_Latn por_Latn kea_Latn kea_Latn kea_Latn bam_Latn glg_Latn kea_Latn kea_Latn glg_Latn kea_Latn quy_Latn kea_Latn ast_Latn kea_Latn kea_Latn quy_Latn por_Latn por_Latn kea_Latn glg_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn por_Latn kea_Latn kea_Latn kea_Latn por_Latn ast_Latn por_Latn glg_Latn por_Latn kea_Latn kea_Latn por_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn ast_Latn kea_Latn kea_Latn kea_Latn kea_Latn kea_Latn glg_Latn lug_Latn